PROKAL.CO, Supaya kada kawa bajalan surang mun badiam, oto dilangkapi nang ngarannya rem tangan.
Satiap barhanti di lampu habang, nang ngarannya rem tangan tu rancak banar dipakai supaya oto kada taluncat imbah mamsukkan gigi.
Fungsi nang lain yaitu biar kada uyuh haur meinjak kopling selawasan manunggu lampu habang beganti hijau.
Nah kaya apa amun kesahnya rem tangan nang samastinya di pasang tu lupa dipasang. Bisa nang kaya kesah suah dialami Daus ---ngaran asal sambat nang manulis wal lah--- tu pang.
Kesah handak bajalan lawan kekawalannya, Daus nang hanyar bulik tumatan membujuri otonya tu kada paingatan lagi dah bujur-bujur mamasang rem tangan otonya tu.
Pas handak manstar masin oto, Daus takajut sabab otonya bakajutan taluncat lawan bajalan surangan.
Himung banar Daus lawan kekawalannya manyasah oto nang bajalan surang ka paret. Daus nang sawat mambuka lawang pintu baluncat ka dalam oto handak manjajak rem batis.
Kada sampat manjajak, oto Duas badulu masuk ka paret.
"Bungul ikam Us, kanapa bisa hancap tabarusuk ka paret," sarik kawalnya nang uyuh manyasah oto tu.
"Ikam nang bungul, batis unda lain tajajak rem tapi gas, makanya laju banar oto ni bajalan," balik Daus manyarik mamingkuti jidat nang binjul tehantup stir oto.(oke)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn